97/112/EY: Komission päätös, tehty 22 päivänä tammikuuta 1997, luvan antamisesta jäsenvaltioille sallia tilapäisesti viiniköynnöksen kasvullisen lisäysaineiston, joka ei täytä neuvoston direktiivin 68/193/EY vaatimuksia, pitäminen kaupan



Virallinen lehti nro L 040 , 11/02/1997 s. 0021 - 0021



KOMISSION PÄÄTÖS, tehty 22 päivänä tammikuuta 1997, luvan antamisesta jäsenvaltioille sallia tilapäisesti viiniköynnöksen kasvullisen lisäysaineiston, joka ei täytä neuvoston direktiivin 68/193/EY vaatimuksia, pitäminen kaupan (97/112/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan, ottaa huomioon Italian esittämän pyynnön, sekä katsoo, että tietyn viiniköynnöksen kasvullisen lisäysaineiston eli lajikkeen osalta direktiivin 68/193/ETY mukaisten varttamisoksapistokkaiden tuotanto on vuonna 1996 ollut riittämätöntä yhteisössä ja erityisesti Italiassa, eikä sillä tämän vuoksi pystytä täyttämään tämän maan tarpeita, tätä kysyntää ei ole mahdollista kattaa tyydyttävällä tavalla käyttämällä varttamisoksapistokkaita, jotka vastaavat kaikkia edellä mainitussa direktiivissä vahvistettuja edellytyksiä, tämän vuoksi Italialle olisi annettava lupa sallia 28 päivään helmikuuta 1997 sellaiseen luokkaan kuuluvien varttamisoksapistokkaiden kaupan pito, johon sovelletaan väljempiä vaatimuksia, lisäksi muille jäsenvaltioille, jotka pystyvät toimittamaan Italialle tällaista aineistoa, olisi annettava lupa sallia tällaisen aineiston kaupan pitäminen tätä tarkoitusta varten, lupaa voidaan käyttää ainoastaan neuvoston direktiivissä 77/93/ETY (2), sellaisena kuin se on viimeksi muutettuna komission direktiivillä 96/78/EY (3) ja erityisesti 14 päivänä tammikuuta 1997 annetulla komission päätöksellä 97/78/EY (4), jossa annetaan jäsenvaltioille lupa säätää poikkeuksellisesti neuvoston direktiivin 77/93/EY poikkeuksista Kroatiasta ja Sloveniasta peräisin olevien Vitis L. -suvun kasvien osalta lukuun ottamatta hedelmiä, säädettyjen kasvinsuojeluun liittyvien edellytysten ja vaatimusten mukaisesti, ja tässä päätöksessä määrätyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän komitean mukaiset, ON TEHNYT TÄMÄN PÄÄTÖKSEN: 1 artikla Italialle annetaan lupa sallia 28 päivään helmikuuta 1997 alueellaan enintään 1 300 000 määrään asti sellaisten viiniköynnöksen lajikkeiden varttamisoksapistokkaiden kaupan pito, joita ei hyväksytä virallisesti neuvoston direktiivin 68/193/ETY mukaisesti vakiolisäysaineiston varmennuksiin tai valvontaan ja jotka on korjattu Kroatiassa tai Sloveniassa, seuraavin edellytyksin: a) komission päätöksessä 97/78/EY vahvistetut edellytykset ja vaatimukset täyttyvät ja b) virallinen etiketti on ruskea ja siinä on merkintä "väljemmät vaatimukset". 2 artikla Muille jäsenvaltioille annetaan lupa sallia 1 artiklan mukaisesti pyynnön esittäneen jäsenvaltion ilmoittamiin tarkoituksiin alueillaan sellaisten viiniköynnöksen varttamisoksapistokkaiden kaupan pito, joiden kaupan pitoon on annettu lupa tämän päätöksen nojalla. 3 artikla Jäsenvaltioiden on ilmoitettava välittömästi komissiolle ja muille jäsenvaltioille lisäysaineiston määrät, joiden kaupan pito sallitaan niiden alueella tämän asetuksen mukaisesti. 4 artikla Tämä päätös on osoitettu kaikille jäsenvaltioille. Tehty Brysselissä 22 päivänä tammikuuta 1997. Komission puolesta Franz FISCHLER Komission jäsen (1) EYVL N:o L 93, 17.4.1968, s. 15 (2) EYVL N:o L 26, 31.1.1977, s. 20 (3) EYVL N:o L 321, 12.12.1996, s. 20 (4) EYVL N:o L 22, 24.1.1997, s. 35